FAKTE MEILT JA MAAILMAST

Kas teadsid, et .... 6.06.2018

..... viimasel aastal on meie püssitüdrukud edasi arenenud ja poistest tublisti ette läinud,

 lamades 10 ja standardis tervelt 20 silma võrra. Miks poisid ei suuda ??

..... püstolialadel on järelkasvu tase endiselt nutune, eriti aga ilmuva märgi laskmisel.

 Spordipüstolis on tase paarkümmend silma nõrgem, kui oli sajandivahetuse paiku.

 Kuidas käib noorte õpetamine, mis toimub treeningutel ?? Mõtlemise koht !

..... ajal, kui meie juuniorid on tiitlivõistlustel peksupoisteks, on Läti juuniorid võitnud 10

 tiitlivõistluste medalit püstolialadel, sh. MM-kulla Granadas 2014 ning arvukalt kohti

 esikümnes. Esikümnesse on korduvalt jõudnud ka Gruusia ning Armeenia juuniorid.

..... Soome juunioride meeskond on juba paaril suurvõistlusel saavutanud kolme laskuri

 keskmiseks tulemuseks standardis 1160 silma ja said pronksi ka Suhlis juunioride MM-l.

 Püstolis on nad mannetud. On tekkinud olukord, kus ühed treenerid teevad head tööd,

 teised aga mitte.

..... Rio de Janeiro olümpial said neli medalit juunioride vanuses laskurid. Kulla võitsid õhu-

 püssis Virginia Trasher (USA) ja Anna Korakaki (GRE) spordipüstolis, hõbeda Vitalina

 Batšaraškina (RUS) õhupüstolis ja oma teise medali, pronksi Anna Korakaki õhupüstolis.

..... Rios võistlesid ka kaks Männikul juunioride EM-võistlusel tipus olnud noort meest.

 Istvan Peni (HUN) oli standardis 1172 silmaga 12. ja Filip Nepejchal (CZE) 1169-ga 21.

..... Seesama I.Peni on jõudnud stabiilseks 1180-silma meheks. Võitis mullu sügisel MK finaali

 1185 silmaga, sh. püsti 396. Viimase aasta jooksul on 7 korral lasknud püsti 390 või üle

 selle. Ka F. Nepejchal on mõnel korral jõudnud 1180 silmani summas ja 390-ni püstii.

..... ka naised on saavutanud suurtulemusi võistlusprogrammi muutumisest sõltumata. Nii

 on nad jõudnud 1180 lähedale ja äsjalõppenud Müncheni MK-võistlusel lasksid püsti-

 asendist ühtekokku 15 korral tulemusi 390 silma või rohkem.(sh. elimination). Finaalis

 domineerisid kuus Aasia maade laskurit. Võitis Iraani laskur E.Ahmadi, Rio OM finalist, kes

 mullu püstitas maailmarekordi õhupüssist.

..... Mehed lasksid Münchenis eelvõistlusel paaril korral 1187 silma, aga tase oli nii kõva, et

 lõppvõistlusel said 1170 silma või rohkem tervelt 42 laskurit

**..... arengud maailmas on toimunud põhjusel, et laskurite ja treenerite peadesse on jõudnud**

 **mõistmine, et lisaks treeningule relvaga vajab laskur veel erinevaid võimeid ja oskusi ning**

 **neid arendatakse plaanikindlalt nii lasketiirus kui ka väljaspool seda.**

**Kirjandust :**

R.Jalak, I.Neissaar „Jõu ja venitusharjutusi igaühele“

P.S.Lubicz Treeningprogramm meestele

I.Gurevitš 1500 harjutust ringtreeninguks (vene keeles, leidub raamatukogudes)

N.Dzen, J.Pahhomov Psühhotreening, mängud ja ülesanded (vene keeles, raamatukogudes)